钦定古今图书集成/明伦汇编/氏族典/第208卷 > 曹颖叔
## 钦定古今图书集成/明伦汇编/氏族典/第208卷 > 曹颖叔

按《宋史曹颖叔传》：“颖叔，字秀之，亳州谯人。初名熙，尝
梦之官府，见颖叔名，遂更名颖叔。进士及第，历威胜
军判官，渭州军事推官，御史中丞蔡齐荐为台主簿，
改大理寺丞。韩亿知亳州，辟佥书节度判官事，通判
仪州。韩琦、文彦博荐其才，徙夔州路转运判官，提点
陕西路刑狱，为开封府判官。元昊死，为夏国祭奠使”，
除直史馆、知凤翔府，徙益州路转运使、权度支副使。
侬智高寇岭南，朝议以“闽中久弛兵备”，擢天章阁待
制、知福州。累迁右司郎中，为陕西都转运使，进龙图
阁直学士、知永兴军。然年老渐昏耄，事颇壅积，人或
嘲诮之。卒于官。